— Вядома, усіх грошай не заробіш, але і без іх нікуды. Мае ўласныя творы гучаць па радыё і тэлебачанні, як у нас, так і за мяжой. У мяне шмат сольных праектаў. Я шмат працую, і ўсё гэта дае магчымасць забяспечваць сябе і сваю сям’ю. Радуюць мае вучні, што перамагаюць на міжнародных конкурсах. Многія расійскія студэнты бяруць мае творы для выканання на іспытах у сваіх ВНУ, а, значыць, гэта прызнанне мяне як педагога і аўтара.